hotchpotch/miracl-hf-unified huggingface dataset:
আদরাস্কান জেলা
আদরাস্কান আফগানিস্তানের হেরাত প্রদেশের কেন্দ্রীয় অংশে অবস্থিত একটি জেলা। জেলাটি ভৌগলিক অবস্থান অনুযায়ী পশ্চিমে ইরানের সীমারেখা বরারব ঘিরে রেখেছে, উত্তরে ঘরিয়ান জেলা, জিন্দা জান জেলা, গুজারা জেলা, পশতুন জার্গুন জেলা এবং ওবে জেলা, পূর্বে ফারসি জেলা এবং দক্ষিণে শিন্দাদ জেলা রয়েছে।
২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৫২,২০০ এর মত। হেরাত প্রদেশের অন্যান্য জেলার তুলনায় এটি অনেক বড় জেলা; যার পূর্বের অংশের তুলনায় পশ্চিমাঞ্চলে অনেক বেশি জনবহুল। আদরাস্কান নদী পূর্ব থেকে দক্ষিণে আদরাস্কান দিয়ে প্রবাহিত হয়ে থাকে। হেরাত থেকে কান্দাহারের প্রধান রাস্তায় জেলাটির কেন্দ্রের মধ্য দিয়ে উত্তর-দক্ষিণ দিকের দিক দিয়ে প্রবাহিত হয়ে থাকে। এখানকার প্রাচীন শহর বলতে আদরাস্কান বেশ সুপরিচিত।
চিশতি শরীফ জেলা
চিশতি শরীফ জেলা আফগানিস্তানের হেরাত প্রদেশের পূর্বমুখী অবস্থান করা একটি অন্যতম জেলা। জেলাটি হরি নদী বরাবর অবস্থান করছে এবং উত্তরে উপনদীগুলির মধ্যে একটি। এটির পশ্চিমে ওবে জেলা বরাবর সীমানা, উত্তরে বাঘিজ প্রদেশ এবং পূর্ব ও দক্ষিণে ঘোর প্রদেশ। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৩,১০০ জন। জেলাটির প্রশাসনিক কেন্দ্র হচ্ছে চিশতি শরীফ গ্রাম।
জেলাটিতে প্রায় ১৭০ কিলোমিটার এর মত কাঁচা রাস্তা রয়েছে।
মো. আব্দুল মজিদ
মো. আব্দুল মজিদ বাংলাদেশের একজন গবেষক। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
ফারসি জেলা
ফারসি জেলা () আফগানিস্তানের হেরাত প্রদেশের পশ্চিমে অবস্থিত একটি জেলা। ভৌগলিক অবস্থান অনুযায়ী জেলাটি উত্তরে ওবে জেলা সীমানা ঘিরে রেখেছে, পশ্চিমে আদরাস্কান জেলা, দক্ষিণে শিনদান্দ জেলা, ঘোর প্রদেশ দক্ষিণ ও পূর্বে অবস্থান করছে। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৯,৮০০ জন এর মত। জেলাটির কেন্দ্রীয় শহর হচ্ছে ফারসি গ্রাম।
জেলাটিতে প্রায় ১৩০ কিলোমিটার অাঁকা সড়ক রয়েছে, যেটি সকল ঋতুতে ১৯.৬% হারে প্রবেশ করে থাকে।
হুবার্ট ডগার্ট
জর্জ হুবার্ট গ্রাহাম ডগার্ট (; জন্ম: ১৮ জুলাই, ১৯২৫ - মৃত্যু: ১৬ ফেব্রুয়ারি, ২০১৮) লন্ডনের আর্লস কোর্টে জন্মগ্রহণকারী প্রথিতযশা ইংরেজ ক্রিকেটার, ক্রীড়া প্রশাসক ও বিদ্যালয়ের শিক্ষক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করে খেলেছেন। কেমব্রিজ বিশ্ববিদ্যালয়ের পক্ষেও খেলেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ-ব্রেক বোলিংয়ে পারদর্শীতা দেখিয়েছেন হুবার্ট ডগার্ট।
লন্ডনের আর্লস কোর্টে এক ক্রীড়ানুরাগী পরিবারে হুবার্ট ডগার্টের জন্ম। গ্রাহাম ডগার্ট নামীয় ক্রীড়াবিদের জ্যেষ্ঠ সন্তান তিনি। উইনচেস্টার কলেজে পড়াশোনা করেছেন তিনি। বিদ্যালয়ে অধ্যয়নকালীন ক্রিকেট ও ফুটবলে প্রথম একাদশের অধিনায়কের দায়িত্ব পালন করেন। বিদ্যালয় ছেড়ে আসার পর কোল্ডস্ট্রিম গার্ডসের কমিশন্ড লাভ করেন। এরপর কেমব্রিজ বিশ্ববিদ্যালয়ের অধীন কিংস কলেজে ভর্তি হন। সেখান থেকে স্নাতকোত্তর ডিগ্রি লাভ করেন।
ক্রিকেট, ফুটবল, র‌্যাকেট, স্কোয়াশ ও রাগবি ফাইভ - এ পাঁচটি ভিন্ন ক্রীড়ায় কেমব্রিজ ব্লু লাভ করেন তিনি। তন্মধ্যে, চারটিতে অধিনায়কত্ব করেন। সফলতম শৌখিন ক্রিকেটার হিসেবে কেমব্রিজ বিশ্ববিদ্যালয় ও সাসেক্সের পক্ষে খেলেছিলেন। ১৯৫৪ সালে সাসেক্সের অধিনায়কের দায়িত্বে ছিলেন হুবার্ট ডগার্ট। ১৯৪৮ সালে কেমব্রিজ বিশ্ববিদ্যালয়ের পক্ষে অভিষেক ঘটে তাঁর। অভিষেক খেলাতেই ল্যাঙ্কাশায়ারের বিপক্ষে অপরাজিত ২১৫ রান তুলেন। অদ্যাবধি তাঁর এ সংগ্রহটি ইংরেজ ক্রিকেটে অভিষিক্ত হওয়া খেলোয়াড়দের মধ্যে সর্বোচ্চ হিসেবে স্বীকৃত।
সমগ্র খেলোয়াড়ী জীবনে দুইটি মাত্র টেস্ট খেলায় অংশগ্রহণ করার সুযোগ পান। ওল্ড ট্রাফোর্ড ও লর্ডসে অনুষ্ঠিত উভয় টেস্টগুলো সফরকারী ওয়েস্ট ইন্ডিজ দলের বিপক্ষে খেলেছিলেন। ৮ জুন, ১৯৫০ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে হুবার্ট ডগার্টের।
শিক্ষকতা পেশায় দায়বদ্ধতার কারণে ১৯৫৪ সালে একবারই পূর্ণাঙ্গ গ্রীষ্মকালে খেলার সুযোগ পেয়েছিলেন।
অবসর পরবর্তীকালে ক্রীড়া প্রশাসনে অনেক ধরনের দায়িত্ব পালন করেছেন। তন্মধ্যে, ১৯৮১ থেকে ১৯৮২ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেন। একই সময়ে ক্রিকেট কাউন্সিলেরও দায়িত্বে ছিলেন। এছাড়াও, ১৯৬৫ থেকে ২০০০ সাল পর্যন্ত ইংরেজ বিদ্যালয় ক্রিকেট সংস্থা, ১৯৮৩ থেকে ১৯৮৮ পর্যন্ত ক্রিকেট সোসাইটির দায়িত্ব ছিলেন। ১৯৮১ থেকে ১৯৮২ সাল পর্যন্ত আন্তর্জাতিক ক্রিকেট কাউন্সিল ও ১৯৯৩ থেকে ২০০৩ সাল পর্যন্ত আরুন্ডেল ফ্রেন্ডস ক্যাসল ক্রিকেট ক্লাবেরও সভাপতিত্ব করেন।
১৯৫০ থেকে ১৯৭২ সময়কালে উইনচেস্টার কলেজে শিক্ষকতা করেন। এরপর ১৯৭২ থেকে ১৯৮৫ সাল পর্যন্ত ব্রুটনের কিংস স্কুলে প্রধানশিক্ষকের দায়িত্ব পালন করেন। ব্যক্তিগত জীবনে বিবাহিত ডগার্ট সুসান নাম্নী এক রমণীর পাণিগ্রহণ করেন। তাঁদের সংসারে এক পুত্র ও দুই কন্যা রয়েছে।
১৬ ফেব্রুয়ারি, ২০১৮ তারিখে ৯২ বছর বয়সে পশ্চিম সাসেক্সের চিচেস্টার এলাকায় তাঁর দেহাবসান ঘটে।
ভূপতি ভূষণ চৌধুরী
ভূপতি ভূষণ চৌধুরী (মানিক চৌধুরী) (জন্ম: ১৬ ডিসেম্বর ১৯৩০ - মৃত্যু: ৩০ জুন, ১৯৮০) বাংলাদেশের রাজনীতিবিদ ও মুক্তিযোদ্ধা। তিনি আগরতলা ষড়যন্ত্র মামলার আসামী ছিলেন। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
ভূপতি ভূষণ চৌধুরীর জন্ম ১৯৩০ সালের ১৬ ডিসেম্বর চট্টগ্রামের পটিয়া উপজেলার হাবিলাসদ্বীপ গ্রামে। তাঁর বাবার নাম ধীরেন্দ্র লাল চৌধুরী এবং মায়ের নাম যশোদা বালা চৌধুরী। শহরের পৈতৃক বাড়িতে তাঁর কেটেছে বাল্য ও শৈশবের দিনগুলি।
মিউনিসিপ্যাল স্কুল থেকে ইংরেজিতে লেটার নিয়ে প্রথম বিভাগে পাস করে কলকাতা যান পড়াশোনা করতে। বঙ্গবাসী কলেজে অধ্যয়নরত অবস্থায় রাজনীতিতে হাতেখড়ি, যোগ দেন ব্রিটিশবিরোধী আন্দোলনে। আই এ পাস করেন প্রথম বিভাগে।
১৯৪৭ সালে দেশভাগের কিছুদিন পরে ভূপতি ভূষণ চৌধুরী মওলানা ভাসানীর ঘনিষ্ঠ সান্নিধ্যে আসেন এবং মুসলিম লীগ বিরোধী অসাম্প্রদায়িক রাজনীতিতে যোগ দেন। আওয়ামী লীগের প্রতিষ্ঠাকাল থেকে তিনি এ সংগঠনের সাথে জড়িত হয়ে পড়েন এবং চট্টগ্রামের এম এ আজিজ ও জহুর আহমদ চৌধুরীর সাথে চট্টগ্রামে সংগঠন গড়ে তোলার কাজে যুক্ত হন। ১৯৫৪ সালের যুক্তফ্রন্ট নির্বাচনে তিনি গুরুত্বপূর্ণ ভূমিকা পালন করেন এবং সেই সূত্রে অবিভক্ত বাংলার প্রধানমন্ত্রী হোসেন শহীদ সোহরাওয়ার্দীর সংস্পর্শে আসেন। এ সময়ই বঙ্গবন্ধু শেখ মুজিবুর রহমানের সাথে তাঁর পরিচয় এবং ক্রমান্বয়ে বঙ্গবন্ধুর অত্যন্ত ঘনিষ্ঠজন ও আস্থাভাজন হয়ে উঠেন তিনি। তাঁকে চট্টগ্রাম জেলা আওয়ামী লীগ কার্যকারি কমিটিতে অর্থ সম্পাদক নির্বাচিত করা হয়। ৬২’র আন্দোলন সহ বিভিন্ন গণতান্ত্রিক প্রগতিশীল আন্দোলন, বিশেষ করে ছয় দফা আন্দোলনে তাঁর ভূমিকার জন্যে তিনি চট্টগ্রামের রাজনীতিতে অন্যতম মুখ্য ব্যক্তিত্বে পরিণত হন। ১৯৬৬ সালের ২০ মে রাতে পাকিস্তান প্রতিরক্ষা আইনে ভূপতি ভূষণ চৌধুরীকে গ্রেফতার করা হয় এবং তথাকথিত আগরতলা ষড়যন্ত্র মামলায় জড়িত করে তাঁর বিরুদ্ধে দেশদ্রোহিতার অভিযোগ আনা হয়। কারাগারে তাঁর ওপর অমানুষিক নির্যাতন চালানো হয়। ৬৯’র গণঅভ্যুত্থানে তিনি মুক্তি পান কিন্তু কয়েক মাসের মধ্যে ইয়াহিয়ার সামরিক জান্তা তাঁকে আবার গ্রেফতার করে। ১৯৭০’র শেষ দিকে জেল থেকে ছাড়া পেয়ে তিনি স্বাধীনতা সংগ্রামে ঝাঁপিয়ে পড়েন এবং মুক্তিযুদ্ধ সংগঠিত করার কাজে বিশেষ ভূমিকা পালন করেন। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমান হত্যার এক সপ্তাহ পর মুজিবনগর সরকারের প্রধানমন্ত্রী তাজউদ্দিন আহমদ সহ তাঁকে আবারো ঢাকা থেকে গ্রেফতার করে তাঁর বিরুদ্ধে একটি মিথ্যে মামলা দায়ের করা হয় এবং সামরিক আইনের আওতায় সাজা দেওয়া হয়। ১৯৭৫ আগস্ট থেকে ১৯৮০ সাল পর্যন্ত পাঁচ বছর তিনি জেলে বন্দি জীবন-যাপন করেন। বন্দি থাকা অবস্থায় তৎকালীন সামরিক শাসক জিয়াউর রহমান তাঁকে নানা প্রলোভন দেখিয়ে তাঁর দলে যোগদানের প্রস্তাব দেন। কিন্তু সমস্ত প্রস্তাব তিনি প্রত্যাখ্যান করেন।
ঘুরিয়ান জেলা
ঘুরিয়ান জেলা (ঘরিয়ান জেলা নামেও ডাকা হয়ে থাকে) আফগানিস্তানে হেরাত প্রদেশের পশ্চিমাঞ্চলীয় অবস্থিত একটি প্রশাসনিক জেলা। জেলাটি পশ্চিমে এবং উত্তর পশ্চিমে ইরানের সীমান্ত অবস্থান করছে। এছাড়াও এটি হেরাতের অন্যান্য জেলার সীমানা ঘিরে রেখেছে, উত্তরে কোহসান জেলা, পূর্বদিকে জিন্দে জন জেলা এবং দক্ষিণে আদরাস্কান জেলা। হরি নদী জেলাটির উত্তর-পূর্বাঞ্চলের মধ্য দিয়ে প্রবাহিত হয়ে থাকে। ইরানের সাথে সীমান্ত রয়েছে জলাভূমি রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮৫,৯০০ এর মত। জেলাটির কেন্দ্রীয় শহরে এর নাম হচ্ছে ঘুরিয়ান।
গুলরান জেলা
গুলরান জেলা আফগানিস্তানের হেরাত প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ভৌগলিক অবস্থান অনুযায়ী জেলাটির পশ্চিমে ইরানের সীমান্ত, উত্তরে তুর্কমেনিস্তান, পূর্বে কুশক জেলা এবং দক্ষিণে জিন্দা জান জেলা ও কোহশান জেলা রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৯১,৫০০ জন এর মত। জেলার কেন্দ্রীয় শহর হ্চ্ছে গুলরান গ্রাম। জেলাটিতে অন্যান্য জেলার তুলনায় কোন পর্বতশৃঙ্গ নেই বললেই চলে।
তুষভান্ডার জমিদার বাড়ি
তুষভান্ডার জমিদার বাড়ি বাংলাদেশের রংপুর বিভাগের লালমনিরহাট জেলার অন্তর্গত কালীগঞ্জ উপজেলার এক ঐতিহাসিক জমিদার বাড়ি।
প্রায় চারশত বৎসর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন মুরারিদেব ঘোষাল ভট্টাচার্য। তিনি ছিলেন একজন ব্রাহ্মণ। মহারাজা প্রাণ নারায়ণের শাসনামলে তিনি চব্বিশ পরগনা জেলা হতে কোচবিহারে আসেন "রসিক রায় বিগ্রহ" নিয়ে (এটি একটি ধর্মীয় বিষয়)। তখনকার সময় ধর্মীয় কাজের জন্য ভূমি দান করার প্রথা ছিল। তার পরিপ্রেক্ষিতে রাজা তাকে "বিগ্রহ পূজা" করার জন্য ৯টি মৌজা দান করেন। কিন্তু তিনি তা ভোগ করতে অাপত্তি জানান কেননা তিনি ছিলেন একজন ব্রাহ্মণ। পরে অবশ্যক রাজাকে সেই সম্পত্তি ভোগের উপর খাজনা নেওয়ার জন্য বলেন। রাজা রাজী হলেন, তবে খাজনা হিসেবে ধানের তুষ নেওয়ার জন্য। যার ফলে খাজনা স্বরূপ কোচবিহার রাজ্যকে ধানের তুষ দেওয়া লাগতো। এই তুষ সংগ্রহ করা হত পুরো জমিদারি এলাকা হতে এবং তা জমানো হতো জমিদার বাড়ির পূর্ব পাশে। এই কারণেই এই জমিদার বাড়ির নাম হয় তুষভাণ্ডার জমিদার বাড়ি। এই জমিদার বাড়িটি যে থানায় অবস্থিত অর্থাৎ কালীগঞ্জ থানায়। এই কালীগঞ্জ থানাটির নামকরণ করা হয়েছে এই জমিদার বংশের এক জমিদারের নামে। তিনি ছিলেন জমিদার কালী প্রসাদ রায় চৌধুরী। কালী প্রসাদ রায় চৌধুরী ছিলেন একজন ধর্মপরায়ণ ও সমাজসংস্কারক। ১৬৩৪ সালে এই জমিদার বাড়ি প্রতিষ্ঠা হওয়ার পর প্রায় চারশত বছর পর এই তুষভাণ্ডার জমিদার বাড়ির সমাপ্তি ঘটে জমিদার গীরিন্দ্র মোহন রায় চৌধুরীর মৃত্যুর পর ১৯৩৫ সালে।
ঢাকা থেকে লালমনিরহাটের দূরত্ব প্রায় ৩৭২ কিঃ মিঃ বাস বা রেল পথে লালমনিরহাট হয়ে তুষভান্ডার নামক জায়গা যাওয়া যায়। আর লালমনিরহাট জেলা হতে তুষভাণ্ডার জমিদার বাড়ির দূরত্ব ৩১ কিঃ মিঃ।
গুজারা জেলা
গুজারা জেলা (গোজারেহ নামেও পরিচিত) আফগানিস্তানের হেরাত প্রদেশের কেন্দ্রস্থলে অবস্থিত একটি জেলা। জেলাটি হেরাত থেকে ১০ কিমি দক্ষিণে অবস্থান করছে। ভৌগলিক অবস্থান অনুযায়ী জেলাটির উত্তরে ইঞ্জিল জেলা, পূর্বে পশতুন জার্গুন জেলা, দক্ষিণে আদরাস্কান জেলা এবং পশ্চিমে জিন্দা জান জেলা সীমানা ঘিরে রেখেছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১৪২,৭০০ এর মত। জেলাটির কেন্দ্রীয় শহর গুজারার প্রধান রাস্তা হচ্ছে হেরাত-কান্দাহার।
সুরাইয়া আজমিন
সুরাইয়া আজমিন (জন্ম: ২৯ মে ১৯৯৯) হলেন একজন বাংলাদেশী মহিলা ক্রিকেটার। ২০১৭ সালের ১০ই ফেব্রুয়ারি তারিখে, মহিলা ক্রিকেট বিশ্বকাপ বাছাইপর্বে দক্ষিণ আফ্রিকার বিরুদ্ধে মহিলাদের একদিনের আন্তর্জাতিকে (ডাব্লিউওডিআই) অভিষেক করেন।
ইঞ্জিল জেলা
ইঞ্জিল জেলা আফগানিস্তানের উত্তর পশ্চিমাঞ্চলের হেরাত প্রদেশের একটি জেলা। এটি মূলতঃ হেরাত শহরকে ঘিরে রেখেছে এবং উত্তরে কুশ্ক জেলার সীমানা রয়েছে, পূর্বে কারুখ জেলা, দক্ষিণে গুজারা জেলা এবং পশ্চিমে জিন্দা জান জেলা রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩৭,৮০০ এর মত। যার মধ্যে নিম্নলিখিত জাতিগত সম্প্রদায়ের লোকজন বসবাস করে থাকেন, যেমন: ৫৫% তাজিক, ৪০% পশতু, ৪% হাজারা এবং ১% তুর্কমেনিয়ার সম্প্রদায়ের।
ইয়াসির আলী
ইয়াসির আলী (জন্ম: ৬ মার্চ ১৯৯৬) হলেন একজন বাংলাদেশী ক্রিকেটার, যিনি বাংলাদেশের প্রথম শ্রেণীর ক্রিকেটে খেলেন।
কারুখ জেলা
কারুখ জেলা আফগানিস্তানের হেরাত প্রদেশের উত্তর-পূর্বাঞ্চলীয় অঞ্চলে অবস্থিত একটি জেলা। উত্তর পশ্চিমে কুশ্ক জেলার সীমান্ত রয়েছে, উত্তরে কুশকি কুহনা জেলা এবং উত্তরপূর্বে বাঘিজ প্রদেশ রয়েছে। এছাড়াও জেলাটির পূর্বে রয়েছে ওবে জেলা, দক্ষিণে পশতুন জার্গুন জেলা এবং ইঞ্জিল জেলা পশ্চিমে অবস্থিত। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৬২,০০০ এর মত। জেলাটির কেন্দ্রীয় শহরের নাম হচ্ছে কারুখ।
শুধুমাত্র প্রদেশের কেন্দ্র থেকে জেলা কেন্দ্র পর্যন্ত রাস্তাটি জলাশয় রয়েছে এবং জেলার অভ্যন্তরে সড়কগুলির খুবই খারাপ অবস্থার মধ্যে রয়েছে। বছরের সকল সময়ে ৪০% রাস্তা খোলা রাখা হয়।
কোরি কলিমোর
কোরি ডালানেলো কলিমোর (; জন্ম: ২১ ডিসেম্বর, ১৯৭৭) বার্বাডোসের বোসকোবেল্লে এলাকায় জন্মগ্রহণকারী প্রথিতযশা ওয়েস্ট ইন্ডিয়ান সাবেক আন্তর্জাতিক ক্রিকেটার। ১৯৯৯ থেকে ২০০৭ সময়কালে ওয়েস্ট ইন্ডিজ ক্রিকেট দলের অন্যতম সদস্যরূপে টেস্ট ও একদিনের আন্তর্জাতিকে খেলেছেন। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন তিনি। এছাড়াও, ইংরেজ কাউন্টি ক্রিকেটে ওয়ারউইকশায়ার, সাসেক্স ও মিডলসেক্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কোরি কলিমোর।
৩ এপ্রিল, ১৯৯৯ তারিখে অস্ট্রেলিয়ার বিপক্ষে টেস্ট অভিষেক পর্ব সম্পন্ন হয় কোরি কলিমোরের। এ সময় দলে নড়বড়ে অবস্থা বিরাজ করছিল ও প্রতিনিয়তই দলে পরিবর্তন দেখা যেতো। তিনি দলের সর্বাপেক্ষা অভিজ্ঞতাসম্পন্ন বোলার হিসেবে দলের দায়িত্ব নিজ কাঁধে তুলে নিতেন। সঠিক স্থানে বলকে ফেলার অপূর্ব ক্ষমতা ছিল তার। তিনি প্রায়শঃই নতুন বল নিয়ে শৈশবের বন্ধু ফিদেল এডওয়ার্ডসের সাথে জুটি গড়তেন।
১৯৯৯ সাল থেকেই দলে আসা-যাওয়ার পালায় ব্যতিব্যস্ত থাকতেন। এরজন্য দূর্বল ক্রীড়াশৈলী প্রদর্শন ও হাঁড়ে ফাটলজনিত আঘাতে জর্জড়িত হওয়াই এর প্রধান কারণ ছিল। ২০০০ সালে ইংল্যান্ড সফর শেষে তাঁর সুনাম ছড়িয়ে পড়লেও পুণরায় আঘাতের কবলে পড়েন।
দৃঢ়প্রত্যয় ব্যক্ত করে তিনি পুণরায় ২০০৩ সালে ক্রিকেট বিশ্বকাপে ওয়েস্ট ইন্ডিজের অন্যতম সদস্যরূপে মনোনীত হন। এর তিনি টেস্ট দলে পুণরায় আহুত হন ও সফরকারী শ্রীলঙ্কার বিপক্ষে টেস্ট খেলেন। প্রথম টেস্টে পাঁচ উইকেট লাভের পর দ্বিতীয় টেস্টে নিজেকে মেলে ধরেন। ৭/৫৭ লাভ করে দলের সাত উইকেটের বিজয়ে প্রভূতঃ ভূমিকা রাখেন।
বোলিংয়ে পরিপক্কতা প্রদর্শন ও নিখুঁততা ২০০৬ সালে সফরকারী ভারত দলের বিপক্ষে লক্ষ্য করা যায়। ২.৩৩ গড়ে মিতব্যয়ী বোলিং করেন। এ সময় তিনি ৯০ মাইল বেগে বোলিং করতেন। তবে, আবারও পিঠের আঘাতে জর্জড়িত হন।
৭ জুলাই, ২০০১ তারিখে হারারে স্পোর্টস ক্লাবে ভারতের বিপক্ষে খেলেন। খেলায় তাকে ব্যাট করতে হয়নি। তবে ৪/৪৯ বোলিং পরিসংখ্যান দাঁড় করিয়ে ম্যান অব দ্য ম্যাচের পুরস্কার পেয়েছিলেন। খেলায় ওয়েস্টইন্ডিজ ১৬ রানে জয় পায়। একই বছরের ১১ ডিসেম্বর তারিখে কলম্বোর আর প্রেমাদাসা স্টেডিয়ামে ওডিআইয়ে নিজস্ব সেরা বোলিং পরিসংখ্যান গড়েন। খেলায় তিনি ৫/৫১ পেয়েছিলেন। ঐ খেলায় তার দল ৪৯ রানে বিজয়ী হয়েছিল। এ খেলায়ও তিনি ম্যান অব দ্য ম্যাচ নির্বাচিত হয়েছিলেন।
২০১৪ সাল থেকে কোন স্তরের ক্রিকেটেই আর তাকে খেলতে দেখা যায়নি।
বেবে উড
বেবে উড হলেন একজন মার্কিন অভিনেত্রী, তিনি মার্কিন টেলিভিশন চ্যানেল এনবিসি'তে প্রচারিত ছোট পর্দার হাস্যরসমূলক ধারাবাহিক "দ্য নিউ নর্মাল"-এ "শানিয়া" হিসেবে তার সাফল্যমন্ডিত চরিত্রটির জন্য সবচেয়ে বেশি পরিচিত। এছাড়াও, তিনি মার্কিন টেলিভিশন চ্যানেল এবিসি'তে প্রচারিত ছোট পর্দার হাস্যরস ধারাবাহিক "দ্য রিয়েল ও'নিয়ালস"-এ শ্যানন হিসেবে অভিনয় করছেন।
উডের জন্ম, ২০০২ সালে মার্কিন যুক্তরাষ্ট্রের মিসৌরি রাজ্যের ক্যানসাস সিটি শহরে। তাকে খুবই কম বয়সেই অভিনয়ের পোকা ধরে বসে, মূলত যখন তিনি ইংল্যান্ডে ছুটি কাটাতে যান এবং সেখানের ওয়েস্টমিনিস্টার শহরে অবস্থিত "লন্ডন পোলাডিয়াম" নাট্যশালায় "চিটি চিটি ব্যাং ব্যাং" নামক মঞ্চায়নটি দেখেন। উড বলেন, "আমি প্রথম সারিতে বসেছিলাম, এবং যে অভিনয় শিল্পীটি চাইল্ড ক্যাচার নামক ভূমিকায় অভিনয় করছিলেন, তিনি তার কাচি দ্বারা আমার নাকে সামান্য চাপ দিয়ে বলেন "আমি তোমাকে নিয়ে যাব, ছোট বাচ্চা!" এতে আমি কান্না করব তা মনে করে এরপর তিনি থামেন, কিন্তু এর পরিবর্তে আমি অত্যন্ত খুশি থাকি। মঞ্চায়নের শেষে, মঞ্চের দরজার সামনে তিনি তার অভি জীবন সম্পর্কে আমার সাথে কথা বলেন।"
কোহশান জেলা
কোহশান জেলা আফগানিস্তানের উত্তর-পশ্চিমাঞ্চলের হেরাত প্রদেশে অবস্থিত একটি জেলা। এটি পশ্চিমে ইরানের সীমান্তে বরারব অবস্থান করছে, উত্তরে গুলরান জেলা, এবং দক্ষিণ এবং পূর্বে ঘুরিয়ান জেলা ২০১২ সালের আদমশুমারীর হিসাব অনুযায়ী কোহশান জেলার জনসংখ্যা ছিল প্রায় ৫২,৯০০ জন এর মত, যার মধ্যে জাতিগত রয়েছে বিভিন্ন সম্প্রদায়ের লোক, ৫৯.৪% পশতু, ৩৫.৩% তাজিক, ৫.১% বেলোচী, এবং ০.২% তুর্কিমান।
সিতা কাশেমী
সিতা কাশেমী (ইংরেজি নাম Seeta Qasemi),(ফার্সি নামঃسيتا قاسمى‎) । জন্ম ৬ এপ্রিল ১৯৮৩ সনে আফগানিস্তানের কাবুলে। সিতা কাশেমী একজন আফগানিস্থানী গায়ীকা,গীতিকার ও সুরকার। ২০০৮ সনে আফগানিস্থানের সঙ্গীত জগতে প্রবেশ করেন। তিনি পশতু ও দারি ভাষায় গান গাইতে পারেন। 
ছোট বেলা থেকেই সিতা কাশেমী একজন বিখ্যাত গায়িকা হতে চেয়েছিলেন। কিন্তু দুর্ভাগ্যবশত, আফগানিস্তানে গৃহযুদ্ধ শুরু হয়ে যায়। সে সময়ে সিতার পরিবার তাকে নিয়ে পাকিস্থানে চলে যান। এবং একজন বয়স্ক ব্যাক্তিকে বিয়ের করার আগপর্যন্ত তিনি সেখানেই ছিলেন। তার প্রথম বিবাহে তিনি অনেক কষ্ট ভোগ করেছেন যখন কিছুদিন পর তিনি জানতে পারেন তিনি তার স্বামীর প্রথম স্ত্রী নন। এতে তিনি মানসিকভাবে ভেঙ্গে পরেন। সিতা এই অবমাননাকর পরিস্থিতি থেকে মুক্তি পেতে তার স্বামিকে তালাক দেন। তার দুইটি সন্তান রয়েছে,তারা উভই জার্মানিতে থাকেন।
সিতার সঙ্গীত জীবন শুরু হয় বিভিন্ন ছোট অনুষ্ঠানে প্রখ্যাত শিল্পিদের(জাওয়াদ শরীফ) গান গেয়ে। ঠিক এমনি এক অনুষ্ঠানে সিতার সাথে পরিচয় হয় ভ্যালি হেজাজি নামের এক ক্যামেরা ম্যানের সাথে, যিনি এখনো একজন ক্যামেরাম্যান। ভিলি সিতাকে জিজ্ঞেস করেছিলেন সে তার সাথে একযোগে কাজ করতে আগ্রহী কিনা। সীতা রাজি হন এবং রচনা করেন,'বিয়া তু' এবং 'দিলবারে মেহেরবান' নামক গানগুলি এবং তা পরিবেশনও করেন। এর পর তিনি 'বা তাসউইরাম' নামের একটা একক গান করেন।
খেলা
খেলাধুলা হলো এমন একধরনের কাজ যা বিনোদনের জন্য অথবা কখনো কখনো জ্ঞান অর্জনের সরঞ্জাম হিসাবে গণ্য করা হয় । এটা বিনদনের একটি স্বতন্ত্র অংশ যা শুধু মাত্র আনন্দ উপভোগের জন্য অথবা পুরস্কার জন্য করা হয়। খেলাধুলা সাধারণত কাজের চেয়ে কিছুটা ভিন্ন । এসব মূলত ঐতিহ্য, সৌন্দর্যোধ ও মিত্রতা রক্ষার্থে আয়োজন করা হয় । তবে কিছু কিছু খেলা কাজ বা পেশার ভেতর পরে । যে‍‍‍‍মন: পেশাদার ক্রীড়াবিদ যারা নিজেদের মধ্যে প্রতিযোগিতা করে অন‍্যদের আনন্দ দেয় ।‌‌ খেলাধুলা দুই ধরনের হয়, একটি হলো কাজের মাধ্যমে অন্যটি হলো বুদ্ধির মাধ্যমে। যেমন: (ফুটবল, ক্রিকেট, ভলিবল, টেনিস ঈত‍্যাদি) এবং (মাহজং, পাজ্ল, ভিডিও গেম ঈত‍্যাদি)। ‍‍‌‍‍‍‍‍‌‌‌‌‌‌‌‌‌‌‌‌‌‌‌ত‌বে আরো একধরনের খেলা রয়েছে যাকে বলে ভাগ‍্যের খেলা বা জুয়া খেলা ।
খেলাধুলা বিভিন্ন ধরনের হতে পারে। এগুলো একক বা দলীয় ভাবে আবার নবীন বা পেশাদার খেলোয়াড় হিসেবে হতে পারে। আরো এক ধরনের খেলা রয়েছে যা অনলাইনে খেলা হয়। এধরনের খেলায় খেলোয়াড়দের প্রতিপক্ষের সামনে উপস্থিত না হয়েও খেলা যায়। খেলাধুলার সময় খেলোয়াড়দের পাশাপাশি দর্শক‌ও থাকতে পারে, যারা খেলা দেখে উপভোগ করে। আবার কিছু কিছু খেলায় খেলোয়াড়রা নিজেরাই দর্শক হয়ে পালা বদলের মাধ্যমে খেলে। শিশুরা এভাবে খেলতে পছন্দ করে। তারা পালাবদলের মাধ্যমে ঠিক করে কে খেলবে আর কে দর্শক হবে।
খেলাধুলার মূল উপাদানগুলো হলো খেলার লক্ষ্য, নিয়ম-কানুন, প্রতিদ্বন্দ্বিতা এবং উপস্থিতবুদ্ধি। খেলাধুলা সাধারণত মানসিক বা শারীরিক অথবা উভয়ের ‌সাথেই সম্পর্কিত। অনেক ধরনের খেলা রয়েছে যা একজনের কর্মদক্ষতা বৃদ্ধি করে, শরীর চর্চার মতো কাজ করে, আবার কিছু কিছু ক্ষেত্রে এগুলো শিক্ষাক্ষেত্রে, মনোবিজ্ঞানের ক্ষেত্রেও কাজ করে।
খ্রিষ্টপূর্ব ২৬০০ এর দিকে মানব সমাজের খেলাধুলার প্রমাণ পাওয়া গেছে। এখন পর্যন্ত পাওয়া সবচেয়ে প্রাচীন খেলাগুলোর মধ্যে উরদের রাজকীয় খেলা, সেনসেট এবং মানকালা প্রভৃতি উল্লেখযোগ্য।
লাড‌উইগ উইটজেনস্টেইন-ই হলো প্রথম প্রাতিষ্ঠানিক দার্শনিক যে শব্দের খেলার সংঙ্গা দিয়েছেন। তিনি তার দার্শনিক অভিজ্ঞতা এবং অনুসন্ধানের দ্বারা যুক্তি দেখিয়েছেন যে নিয়ম, প্রতিযোগিতা, খেলায় করণীয় কাজ, এসব খেলা সম্পন্ন অর্থ প্রকাশ করতে পারে না।
কুশক জেলা
কুশক জেলা আফগানিস্তানে হেরাত প্রদেশের উত্তরে অবস্থিত একটি জেলা। এছাড়াও জেলাটিকে রুবাত-ই-সাগিন বা রাবাত-ই-সাঙ্গি হিসাবে উল্লেখ করা যেতে পারে। ভৌগলিক অবস্থান অনুযায়ী জেলাটির উত্তরে তুর্কমেনিস্তান, পশ্চিমে গুলরান জেলা, জিন্দা জান জেলা, ইঞ্জিল জেলা, এবং দক্ষিণে কারুখ জেলা এবং পূর্বে কুশকি কুহনা জেলা রয়েছ। ২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ১২১,০০০ জন।
তুর্কমেনিস্তানের হেরাত থেকে কুশক পর্যন্ত প্রধান রাস্তাটি কুশক নদীর পাশাপাশি জেলার মধ্য দিয়ে প্রবাহিত হয়ে থাকে। তোরঘুণ্ডি হচ্ছে মূল সীমানা অতিক্রম করে প্রধান শহর।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
মানুষের গাত্রবর্ণ
মানুষের গাত্রবর্ণ ভিন্নতর হওয়ার নানাবিধ কারন বিদ্যমান। মূলত এক্ষেত্রে মূখ্য ভূমিকা পালন করে থাকে জিনগত পার্থক্য, যা একজন ব্যক্তি নিজ পিতামাতার কাছ থেকে পেয়ে থাকে। গাত্রবর্ণ সূর্যরশ্মি থেকে বিকিরিত অতিবেগুনি রশ্মির উপর নির্ভর করে থাকে।
মেলানোসাইট থেকে মেলানিন প্রস্তুত হয় এবং এটি মানুষের গাত্রবর্ণ নির্ধারণ করে। যে সব ব্যক্তির গাত্রবর্ণ হালকা তাদের রঙ নির্ধারিত হয় চামড়ার নিচে অবস্থিত নীলাভ সাদা যোজককলার মাধ্যমে। যখন ফরসা ব্যক্তি অনেক পরিশ্রম করে অথবা রাগ কিংবা ভীত হয়, তখন ধমনীকা প্রসারিত হয়।
গাত্রবর্ণ সূর্যরশ্মির কারণে হালকা হতে গাঢ় হতে পারে।
একজন মানুষের গায়ের রঙ পরিবর্তনশীল। একজন প্রাপ্তবয়স্ক ব্যক্তির তুলনায় একজন মহিলার গায়ের রঙ বেশি উজ্জ্বল হয়ে থাকে।
মাতৃকালীন সময়ে একজন মহিলার ক্যালসিয়াম চাহিদা বেশি থাকে। তখন দেহ সূর্যরশ্মির সাহায্য নিয়ে ভিটামিন ডি প্রস্তুত করে।
তাই একজন নারীর গাত্রচর্ম হাল্কা রঙ ধারণ করে।
কুশকি কুহনা জেলা
কুশকি কুহনা আফগানিস্তানের উত্তর-পশ্চিমাঞ্চলের হেরাত প্রদেশে অবস্থিত একটি জেলা। এটি প্রদেশের উত্তর অঞ্চলে অবস্থান করছে। ভৌগলিক অবস্থান অনুযায়ী জেলাটি জেলাটির পশ্চিমে কুশক জেলা, উত্তরে তুর্কমেনিস্তান জাতি, পূর্বে বাদঘিজ প্রদেশ এবং দক্ষিণে কারুখ জেলা জেলা রয়েছে। ২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ৪৪,৪০০ জন এর মত, যার মধ্যে জাতিগতভাবে বিভিন্ন সম্প্রদায়ের লোক রয়েছে : যেমনঃ ৫৫% তাজিক, ৪০% পশতু এবং ৫% হাজারা।
এটির সদর দফতর বা জেলা কেন্দ্রীয় এলাকা বলতে কুশকি কুহনার নামে পরিচিত। এখানকার জীবিকানির্বাহের মূল উৎস বলতে কৃষিই প্রধান। ২০০২ সাল থেকে পরিকাঠামো, স্বাস্থ্য ও শিক্ষা ব্যবস্থা যথেষ্ট উন্নতি সাধিত হয়েছে।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ওবে জেলা
ওবে জেলা আফগানিস্তানের হেরাত প্রদেশের উত্তর-পূর্বাঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির উত্তর সীমান্তে বাদঘিজ প্রদেশ, পূর্বে চিশতি শরীফ জেলা, দক্ষিণে ফারসি জেলা, দক্ষিণে আদরাস্কান জেলা এবং পশ্চিমে পশতুন জার্গুন জেলা ও কারুখ জেলা এর সাথে সীমান্ত বরাবর অবস্থান করছে।
২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ৭৬,৬০০ জন। জেলাটির কেন্দ্রীয় শহর এর নাম হচ্ছে ওবে বা (ওব্বি) শহর। হরি নদী জেলাটির মধ্য দিয়ে প্রবাহিত হয়ে থাকে।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ডেক্সটার সিরিয়াল
টিভি সিরিয়াল ডেক্সটারডেক্সটার হলো আমেরিকান টেলিভিশনের অপরাধ সংক্রান্ত নাট্য যা ২০০৬ এর ১ অক্টবর থেকে ২০১৩ এর ১২ সেপ্টেম্বর পর্যন্ত চলে|এর মূল চরিত্র ডেক্সটার মরগেন(মাইকেল সি. হল),একজন ফরেনসিক প্রকৌশলী যে রক্ত প্যাটার্ন বিশ্লেষণে অভিজ্ঞ এবং মায়ামি মেট্রো পুলিশ ডিপার্টমেন্টে কাজ করে|সে দ্বৈত জীবন অতিবাহিত করে যেখানে একদিকে সে সিরিয়াল হত্যাকারী ও অন্যদিকে ফরেনসিকে দক্ষ কর্মকর্তা|প্রথম সিজনটি ডার্কলি ড্রিমিং ডেক্সটার-সাহিত্যকর্ম থেকে নেয়া যা জেফ লিন্ডসের লেখা|
() ১৯:০২, ২৭ ফেব্রুয়ারি ২০১৮ (ইউটিসি)
 () ১৮:৫১, ২৭ ফেব্রুয়ারি ২০১৮ (ইউটিসি)
পশতুন জার্গুন জেলা
পশতুন জার্গুন জেলা ( / ), পূর্বে পোস্ত-ই জিহানান নামে পরিচিত ছিল অথবা পোস্ত-ই জিরগুন (), আফগানিস্তানের হেরাত প্রদেশের কেন্দ্রীয় অংশে অবস্থিত একটি জেলা। এটি মুলত হরি নদীর উপত্যকায় অবস্থান করছে। জেলাটি কেন্দ্রীয় শহরের নাম পশতুন জার্গুন।
ভৌগলিক অবস্থান অনুযায়ী পশতুন জার্গুন জেলা সীমানা উত্তরে কারুখ জেলা, পূর্বে ওবে জেলা, দক্ষিণে আদরাস্কান জেলা এবং পশ্চিমে গুজারা জেলা ঘিরে রয়েছে।
২০০৮ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৯০,৮১৭ এর মত।
শিন্দান্দ জেলা
শিন্দান্দ জেলা (; পূর্বে সাবজোয়ার নামে পরিচিত ছিল, ) পশ্চিম আফগানিস্তানের হেরাত প্রদেশের ১৬ জেলার মধ্যে একটি জেলা। জেলাটি হেরাত প্রদেশের দক্ষিণ অংশে অবস্থান করছে। ভৌগলিক অবস্থান অনুযায়ী পশতুন জার্গুন জেলা সীমানা উত্তর আদরাস্কান জেলা, পূর্বে ঘোর প্রদেশ এবং দক্ষিণ ও পশ্চিমে ফারাহ প্রদেশ রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭৩,৮০০ এর মত। জেলাটির কেন্দ্রীয় শহর হচ্ছে শিন্দান্দ, যেটি মূলত সক্রিয় বাজার এলাকা অবস্থান করছে।শিন্দান্দ এয়ার বেসটি শহরের কাছাকাছি অবস্থিত। প্রধান রাস্তা হেরাত-কান্দাহার জেলাটির মধ্য দিয়ে চলে গেছে। জেরকোহ উপত্যকাটি এই জেলায অবস্থান করছে।
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য উপযোগকৃত চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে অন্য কোন উৎস (যেমন - বই, উপন্যাস, নাটক) থেকে চলচ্চিত্রে উপযোগকৃত চিত্রনাট্যের জন্য এই পুরস্কার দেওয়া হচ্ছে।
প্রথমবার এই বিভাগে পুরস্কার লাভ করেন "হিট অ্যান্ড ডাস্ট" চলচ্চিত্রের জন্য রুথ প্রয়ার জাবভালা।
জিন্দা জান জেলা
জিন্দা জান জেলা আফগানিস্তানের হেরাত প্রদেশের কেন্দ্রীয় অংশে অবস্থিত একটি অন্যতম জেলা। ভৌগলিক অবস্থান অনুযায়ী জেলাটির সীমানা উত্তরে গুলরান জেলা ও কুশক জেলা, পূর্বে ইঞ্জিল জেলা ও গুজারা জেলা, দক্ষিণে আদরাস্কান জেলা এবং পশ্চিমে ঘুরিয়ান জেলা ও কোহশান জেলা বিদ্যমান রয়েছে। ২০০২ সালের আদমশুমারীর আনুমানিক হিসাব অনুযায়ী জিন্দা জান জেলার জনসংখ্যা ছিল প্রায় ৫৫,৫০০ এর মত। জেলাটির কেন্দ্রীয় শহর হল হরি নদীর উপত্যকায় অবস্থিত জেন্দেহ জান।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ডারহাম বিশ্ববিদ্যালয়
ডারহাম বিশ্ববিদ্যালয় (ইংরেজি: Durham University) হল উত্তর-পূর্ব ইংল্যান্ডের ডারহামের একটি কলেজিয়েট সরকারি গবেষণা বিশ্ববিদ্যালয়। স্টকটন-অন-টিসে এর দ্বিতীয় ক্যাম্পাস অবস্থিত। এই বিশ্ববিদ্যালয়ের চ্যান্সেলর হলেন স্যার থমাস অ্যালেন, তিনি ২০১২ সালে বিল ব্রাইসনের পর চ্যান্সেলর হন। কলেজিয়েট বিশ্ববিদ্যালয় হিসেবে এর প্রধান কার্যাবলি বিশ্ববিদ্যালয়ের শিক্ষায়তনিক বিভাগে ও ১৬টি কলেজের মধ্যে বিস্তৃত। সাধারণত বিভাগসমূহ গবেষণার ও শিক্ষার্থীদের উদ্দেশ্যে লেকচার প্রদানে নিয়োজিত থাকে, অন্যদিকে কলেজে অন্যান্য আয়োজন ও স্নাতক-পূর্ব, স্নাতক শ্রেণীর শিক্ষার্থীদের কল্যাণ, স্নাতকোত্তর গবেষণা ও কিছু বিশ্ববিদ্যালয়ের কার্যাবলি পরিচালনা করে থাকে।
বিশ্ববিদ্যালয়টি ১৮৩২ সালের সংসদীয় আইন অনুসারে প্রতিষ্ঠিত হয় এবং ১৮৩৭ সালের রাজকীয় চার্টার অনুসারে অনুমোদিত হয়। এটি ইংল্যান্ডে ৬০০ বছর ধরে টিউশন ঘোষণা করা কয়েকটি বিশ্ববিদ্যালয়ের একটি এবং ইংল্যান্ডের তৃতীয় পুরাতন বিশ্ববিদ্যালয়। ডারহাম বিশ্ববিদ্যালয়ের অধীনে ১১শ শতাব্দীর ডারহাম দুর্গ থেকে শুরু করে ১৯৩০ এর দশকের আর্ট ডেকো চ্যাপলসহ ৬৩টি তালিকাভুক্ত দালান রয়েছে। এছাড়াও ডারহাম ক্যাথেড্রালের সাথে যৌথভাবে বিশ্ববিদ্যালয়টি ডারহাম বিশ্ব ঐতিহ্যবাহী স্থান পরিচালনা করে থাকে। বিশ্ববিদ্যালয়টির অধিনস্ত বিশ্ব ঐতিহ্যবাহী স্থানসমূহ হল ডারহাম দুর্গ, প্যালেস গ্রিন, ও ঐতিহাসিক কোসিন্‌স গ্রন্থাগারের চতুর্পাশের দেয়াল।
বিশ্ববিদ্যালয়টি ব্রিটিশ গবেষণা বিশ্ববিদ্যালয়ের রাসেল গ্রুপের সদস্য, পূর্বে এটি ১৯৯৪ গ্রুপের সদস্য ছিল। ডারহাম আঞ্চলিক এনএইট রিসার্চ পার্টনারশিপ ও অন্যান্য আন্তর্জাতিক বিশ্ববিদ্যালয় গ্রুপ, যেমন মাতারিকি নেটওয়ার্ক অব ইউনিভার্সিটিস ও কোইমব্রা গ্রুপের সাথে সম্পৃক্ত। বিশ্ববিদ্যালয়টি ২০০৫ সালে সানডে টাইমসের বর্ষসেরা বিশ্ববিদ্যালয়ের খ্যাতি অর্জন করে, ও ২০০৪ ও ২০১৬ সালে ক্ষুদ্র তালিকায় অন্তর্ভুক্ত ছিল, এবং ২০১৫ সালে টাইমস ও সানডে টাইমসের বর্ষসেরা ক্রীড়া বিশ্ববিদ্যালয়ের খ্যাতি লাভ করে।
আইএসও ৩১৬৬-২:এসএল
আইএসও ৩১৬৬-২:এসএল আইএসও এর একটি মান যা সিয়েরা লিওনের উপবিভাজনগুলির জন্য কোড সংজ্ঞায়িত করে। এটি আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ, যা আইএসও ৩১৬৬-১- এ কোড করা সমস্ত দেশের প্রধান উপবিভাজনগুলির (যেমন, প্রদেশ বা রাজ্যে) নামগুলি জন্য কোড সংজ্ঞায়িত করে।
বর্তমানে সিয়েরা লিওনের, আইএসও ৩১৬৬-২ কোড দুটি স্তরের উপবিভাজনগুলির জন্য সংজ্ঞায়িত করা হয়েছে:
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল SL, সিয়েরা লিওনের আইএসও ৩১৬৬-১ আলফা-২ কোড। দ্বিতীয় অংশটি হল একটি অক্ষর।
উপবিভাজগুলোর নাম আইএসও ৩১৬৬-২ মান হিসাবে তালিকাভুক্ত করা হয় যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
খেশরা ইউনিয়ন
খেশরা ইউনিয়ন সাতক্ষীরা জেলার তালা উপজেলার অন্তর্গত একটি ইউনিয়ন। এটি ১৯৮৩ সালে তালা উপজেলা প্রতিষ্ঠাকালীন সময়েই ইউনিয়ন হিসেবে মর্যাদা পায়। তালা উপজেলার মধ্যে অবস্থিত ২১টি গ্রাম এবং ৯টি ওয়ার্ডের সমন্বে কপোতাক্ষ নদের তীরঘেঁসে গড়ে উঠেছে এই ১০নং খেশরা ইউনিয়ন টি । বিভিন্ন দিক দিয়ে এই ইউনিয়নে অনেক সুনাম রয়েছে বিশেষ করে শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে।
উঃ-জালালপুর, পূঃ-কপোতাক্ষ, দঃ আশাশুনি উপজেলা, পশ্চিমে সাতক্ষীরা সদর।
খেশরা ইউনিয়নে রয়েছে মোট ৯ টি ওয়ার্ড, গ্রামগুলি এই ওয়ার্ড এর মধ্যে নিম্নলিখিত ভাগে বিভক্তঃ -
জনসংখ্যা মোট পুরুষ ১৫৫৮৪ জন, মহিলা ১৫১২৯ জন
আলফ্রেড বিন্স
আলফ্রেড ফিলিপ আলফি বিন্স (; জন্ম: ২৪ জুলাই, ১৯২৯ - মৃত্যু: ২৯ ডিসেম্বর, ২০১৭) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৫৩ থেকে ১৯৫৬ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন আলফ্রেড বিন্স।
জ্যামাইকার সেন্ট জর্জেস কলেজে অধ্যয়ন করেছেন আলফ্রেড বিন্স। ১৯৫০ থেকে ১৯৫৭ সময়কালে জ্যামাইকার পক্ষে প্রথম-শ্রেণীর ক্রিকেটে অংশ নিয়েছেন। ১৯৫২-৫৩ মৌসুমে ব্রিটিশ গায়ানার বিপক্ষে নিজস্ব সর্বোচ্চ ১৫৭ রানের ইনিংস খেলেন। এছাড়াও, ১৯৫৪-৫৫ মৌসুমে সফরকারী অস্ট্রেলিয়া একাদশের বিপক্ষে ১৫১ রান তুলেছিলেন। জ্যামাইকার সংগ্রহ ৮১/৫ হবার পর কোলি স্মিথের সাথে ষষ্ঠ উইকেট জুটিতে ২৩০ মিনিটে ২৭৭ রান সংগ্রহ করেছিলেন।
সমগ্র খেলোয়াড়ী জীবনে ৫ টেস্টে অংশগ্রহণের সুযোগ হয় তাঁর। সবগুলো টেস্টেই উইকেট-রক্ষকের দায়িত্ব পালন করেছেন। ২১ জানুয়ারি, ১৯৫৩ তারিখে টেস্ট অভিষেক ঘটে আলফ্রেড বিন্সের।
খেলোয়াড়ী জীবন থেকে সরে এসে মার্কিন যুক্তরাষ্ট্রে অভিবাসিত হন। বোস্টনের নর্থইস্টার্ন বিশ্ববিদ্যালয় থেকে স্নাতক ডিগ্রি সম্পন্ন করেন। এরপর ম্যাসাচুসেটসে শিক্ষকতা পেশায় মনোনিবেশ ঘটান। ১৯৫৯ সালে বোস্টনে হেনরিটা এলিজাবেথ হ্যারিসন নাম্নী এক রমণীর পাণিগ্রহণ করেন। এ দম্পতির দুই কন্যা রয়েছে। ১৯৮৫ সালে তাঁরা ফ্লোরিডায় চলে যান।
২৯ ডিসেম্বর, ২০১৭ তারিখে ৮৮ বছর বয়সে মার্কিন যুক্তরাষ্ট্রের ফ্লোরিডার ওয়েস্টনে দেহাবসান ঘটে তাঁর।
আদরাস্কান
আদরাস্কান (পশতু/ফার্সি: ادرسکن) পশ্চিম আফগানিস্তানে একটি পুরানো শহর, ১৩ তম এবং ১৪ম শতাব্দীর ভৌগোলিক অঞ্চলে সাবজওয়ার জেলার চারটি বিখ্যাত শহরগুলির মধ্যে গ্রীন প্লেস বা সবুজ উদ্যান হিসাবে উল্লেখ করা হয়েছে, যা এখন শিন্দান (সাবজওয়ার পশতু সমতুল্য) নামে পরিচিত। বর্তমানে এটি আফগানিস্তান হেরাত প্রদেশের আদরাস্কান জেলার একটি অন্যতম শহর। এটি এ ১৩৪৩ মিটার উঁচুতে অবস্থিত। শহরের প্রধান মহাসড়ক কান্দাহার-হেরাত মূলত শহরের মধ্য দিয়ে চলে গেছে।
আফগানিস্তান-সোভিয়েত যুদ্ধের সময়, ৬৮তম গার্ড কর্তৃ পৃথক বিভাজনকারী ব্যাটালিয়ন, ৫ম গার্ড মোটর রাইফেল বিভাগ, ৪০তম সেনাবাহিনী, এখানে অবস্থিত বলে মনে করা হয়।
গ্রীষ্মকাল বলতে জুলাই মাসে গড় তাপমাত্রা ২৬.৬ ডিগ্রি সেলসিয়াস থাকে। এছাড়া শীতকালীন মাস বলতে জানুয়ারী মাসে বেশী শীত পড়ে থাকে যখন গড় তাপমাত্রা ১.৭ ডিগ্রী সেন্টিগ্রেড নেমে আসে।
প্রিটি গুড প্রাইভেসি
বেশ ভাল গোপনীয়তা (PGP) একটি এনক্রিপশন প্রোগ্রাম যা ক্রিপ্টোগ্রাফিক গোপনীয়তা এবং তথ্য যোগাযোগের জন্য প্রমাণীকরণ প্রদান করে। পিজিপি সাইনিং, তথ্য, ই-বার্তা, ফাইল, ডিরেক্টরি এবং সম্পূর্ণ ডিস্ক পার্টিশন এনক্রিপ্ট এবং ডিক্রিপ্ট করার জন্য এবং ই-বার্তা যোগাযোগের নিরাপত্তা বাড়ানোর জন্য ব্যবহৃত হয়। ফিল জিমারম্যান 1991 সালে পি.জি.পি.তৈরি করেন
পিজিপি এবং এমন অন্যান্য সফটওয়্যার তথ্য এনক্রিপ্ট এবং ডিক্রিপ্ট করার জন্য ওপেনপিজিপি (OpenPGP) স্ট্যান্ডার্ড (RFC 4880) অনুসরণ করে।
পিজিপি এনক্রিপশন হ্যাশিং, ডাটা কম্প্রেশন, সিম্যাট্র্যাটিক-কী ক্রিপ্টোগ্রাফি, এবং পরিশেষে পাবলিক-কী ক্রিপ্টোগ্রাফি এর একটি সংমিশ্রন ব্যাবহার করে; প্রতিটি ধাপে কয়েকটি সমর্থিত অ্যালগরিদমগুলির একটি ব্যবহৃত হয়. প্রতিটি পাবলিক কী একটি ব্যবহারকারী নাম বা ই-মেইল ঠিকানাতে সংলগ্ন থাকে. এই সিস্টেমের প্রথম সংস্করণ পরিচিত হয় একটি ওয়েব অফ ট্রাস্ট (web of trust) হিসাবে, X.509  সিস্টেম এর সাথে পার্থক্য রাখার জন্য, যা certificate authority এর উপর ভিত্তি করে একটি অনুক্রমিক পদ্ধতি ব্যবহার করে এবং যেটি কিনা পরবর্তিতে পিজিপিতেও ব্যবহৃত হয়েছে. পিজিপি এনক্রিপশনের বর্তমান সংস্করণগুলি একটি স্বয়ংক্রিয় কী ব্যবস্থাপনা সার্ভারের মাধ্যমে দুটি অপশনই অন্তর্ভুক্ত করে।
পিজিপির বিবর্তন এর সাথে সাথে, নতুন সংস্করণ যা নতুন বৈশিষ্ট্য এবং অ্যালগরিদম সমর্থন করে, এমন এনক্রিপ্টেড বার্তাগুলি তৈরি করতে পারে যা পুরোনো পিজিপি সিস্টেমগুলি ডিক্রিপ্ট করতে পারে না, এমনকি একটি বৈধ প্রাইভেট কী সহ. এজন্যা পিজিপি যোগাযোগকারিদের একে অপরের দক্ষতা বোঝা অথবা কমপক্ষে একই পিজিপি সেটিংস ব্যাবহারে একমত হওয়া অপরিহার্য.
বালুচী, হেরাত
বালুচী (এছাড়াও বেলুচী এবং বালোচী নামেও ডাকা হয়ে থাকে) আফগানিস্তানের হেরাত প্রদেশের একটি অন্যতম গ্রাম। বালুচী গ্রামটি হেরাত প্রদেশের মধ্যে অন্যতম বহবহুর গ্রাম বলা হয়ে থাকে। গ্রামটির স্থানাঙ্ক ।
রায়হান উদ্দিন
রায়হান উদ্দিন (জন্ম: ৬ জুন ১৯৯১) হলেন একজন বাংলাদেশী ক্রিকেটার। তিনি ২০১৬ সালের ৩০শে এপ্রিল তারিখে, ঢাকা প্রিমিয়ার ডিভিশন ক্রিকেট লীগে প্রাইম ব্যাংক ক্রিকেট ক্লাবের হয়ে লিস্ট এ ক্রিকেটে অভিষেক করেন।
টাপুর চট্টোপাধ্যায়
টাপুর চট্টোপাধ্যায় (জন্ম: ২৪ এপ্রিল ১৯৭৮) হলেন একজন ভারতীয় মডেল। তিনি টাপুর চ্যাটার্জী নামে অধিক পরিচিত।
তিনি এবং তার জমজ বোন টুপুর হচ্ছেন প্রবীণ চলচ্চিত্র নির্মাতা ঋষিকেশ মুখোপাধ্যায়ের নাতি।
তিনি বেশ কয়েকটি জনপ্রিয় প্রতিষ্ঠানের টেলিভিশন বিজ্ঞাপনে উপস্থিত হয়েছেন; টাইটান রাগা ঘড়ি, ল্যাকমি, এবং পার্ক এভিনিউ হচ্ছে তার মধ্যে উল্লেখযোগ্য। এছাড়াও তিনি ফ্যামিনা, এলে এবং কসমোপলিটানের মতো ম্যাগাজিনের প্রচ্ছদে উপস্থিত হয়েছেন।
ম্যানিটোবা বিশ্ববিদ্যালয়
ম্যানিটোবা বিশ্ববিদ্যালয় (ইংরেজি: University of Manitoba) হল কানাডার ম্যানিটোবায় অবস্থিত একটি সরকারি বিশ্ববিদ্যালয়। এটি ১৮৭৭ সালে প্রতিষ্ঠিত। উইনিপেগে অবস্থিত বিশ্ববিদ্যালয়টি পশ্চিম কানাডার প্রথম বিশ্ববিদ্যালয়। এটি শীর্ষ গবেষণা-ধর্মী মাধ্যমিক-উত্তর শিক্ষা প্রতিষ্ঠানের সুনাম ধরে রেখেছে, এবং এই অঞ্চলের অন্যান্য বিশ্ববিদ্যালয়ের তুলনায় প্রতি বছর অধিক গবেষণা করে থাকে। এটি মোট শিক্ষার্থী ভর্তি ও ক্যাম্পাসের আয়তনের ভিত্তিতে ম্যানিটোবা প্রদেশের বৃহত্তম বিশ্ববিদ্যালয় এবং কানাডায় ১৭তম বৃহত্তম বিশ্ববিদ্যালয়। বিশ্ববিদ্যালয়টির উচ্চ ভর্তি মানদণ্ড, পেশাদারী বিষয়ের আধিক্য ও বৈশ্বিক গ্রহণযোগ্যতার কারণে এটি পশ্চিম কানাডার অন্যতম সেরা শিক্ষা প্রতিষ্ঠান হয়ে ওঠেছে। এই বিশ্ববিদ্যালয়ের ক্যাম্পাসে আইন ও মেডিসিন অনুষদের পাশাপাশি শতাধিক ডিগ্রি প্রোগ্রাম রয়েছে।
২০১০ সাল পর্যন্ত, ম্যানিটোবা বিশ্ববিদ্যালয় থেকে ৯৬ জন রোডস বৃত্তি পেয়েছেন, যা পশ্চিম কানাডার যে কোন বিশ্ববিদ্যালয়ের থেকে বেশি।
ম্যানিটোবা বিশ্ববিদ্যালয়ের তিনটি প্রধান স্থান রয়েছে: ব্যানাটাইন ক্যাম্পাস, ফোর্ট গ্যারি ক্যাম্পাস ও উইলিয়াম নোরি ক্যাম্পাস।
বিশ্ববিদ্যালয়টির ডাউনটাউন ব্যানাটাইম ক্যাম্পাসে দশটি ভবনের একটি কমপ্লেক্স রয়েছে, যা মধ্য উইনিপেগের হেলথ সাইয়েন্সেস সেন্টারের পূর্বে ও ম্যাকডারমোট অ্যাভ ও উইলিয়াম অ্যাভের মাঝে অবস্থিত। এই কমপ্লেক্সে বিশ্ববিদ্যালয়ের চিকিৎসা ও দন্ত শাখা রয়েছে। দন্ত অনুষদ, চিকিৎসা অনুষদ, মেডিক্যাল রিহ্যাবিলিটেশন স্কুল ও ডেন্টাল হাইজিন স্কুল এই ক্যাম্পাসের প্রধান স্বাস্থ্য বিজ্ঞান শাখা। ফার্মেসি অনুষদ 
২০০৮ সালের ১৬ই অক্টোবর অ্যাপোটেক্স সেন্টার চালুর পর অনুস্থানিকভাবে ব্যানাটাইন ক্যাম্পাসে যোগ দেয়। ব্রডি সেন্টার "ফ্ল্যাগশিপ" নামেও পরিচিত, এটি তিনটি অনুষদ ও নিল জন ম্যাকলিন হেলথ সাইয়েন্স লাইব্রেরি ও জো ডোপ ফিটনেস সেন্টারের সাথে যোগসূত্র স্থাপন করে। এটি ৭২৭ ম্যাকডারমোট অ্যাভিনিউয়ে অবস্থিত।
আসিফ শেখ
আসিফ শেখ (জন্ম: ১ জানুয়ারি ১৯৬০) হলেন একজন ভারতীয় চলচ্চিত্র এবং টেলিভিশন অভিনেতা। তিনি বর্তমানে অ্যান্ডটিভিতে প্রচারিত জনপ্রিয় ধারাবাহিক ভাবি জী ঘর পর হ্যায়ে বিভূতি নারায়ণ মিশ্রর চরিত্রে অভিনয় করছেন। ১৯৮৪ সালে, তিনি ভারতীয় টেলিভিশনের প্রথম ধারাবাহিক অনুষ্ঠান হাম লোগের মাধ্যমে অভিনয় জগতে পদার্পণ করেন।
যদিও আসিফ দিল্লিতে জন্মগ্রহণ করেছিলেন, কিন্তু তিনি তার শৈশবের অধিকাংশ সময় বারাণসীতে অতিবাহিত করেন।
আর্নি হেইস
আর্নেস্ট জর্জ হেইস, এমবিই (; জন্ম: ৬ নভেম্বর, ১৮৭৬ - মৃত্যু: ২ ডিসেম্বর, ১৯৫৩) লন্ডনের পেকহাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও লিচেস্টারশায়ারের প্রতিনিধিত্ব করেছেন আর্নি হেইস। দলে তিনি মূলতঃ ডানহাতি ব্যাটসম্যান হিসেবে খেলতেন।
সমগ্র খেলোয়াড়ী জীবনে ৪৮টি সেঞ্চুরি সহযোগে ২৭৩১৮ রান ও ৫১৫ উইকেট পেয়েছেন। সচরাচর তিন নম্বর অবস্থানে থেকে ব্যাটিং করতেন আর্নি হেইস। ড্রাইভিং ও পুল শটে ভরপুর ছিল তাঁর খেলোয়াড়ী জীবন। লেগব্রেক বোলিংও করতেন তিনি। দক্ষ স্লিপ ফিল্ডার হিসেবেও তাঁর সুনাম ছিল।
প্রথম বিশ্বযুদ্ধ শুরু হবার পূর্ব-পর্যন্ত সারে দলের পক্ষে নিয়মিতভাবে ১৫ বছর খেলেছেন। ১৮৯৯ থেকে ১৯১৪ সাল পর্যন্ত প্রত্যেক মৌসুমেই সহস্রাধিক রান তুলেছেন। ১৯০৬ সালে তাঁর স্বর্ণালী সময় অতিবাহিত করেন। এ সময়ে ইনিংস প্রতি ৪৫-এর বেশী গড়ে ২,৩০৯ রান তুলেন। ফলশ্রুতিতে ১৯০৭ সালে উইজডেন কর্তৃক বর্ষসেরা ক্রিকেটার হিসেবে নামাঙ্কিত হন।
১৯০৯ সালে হ্যাম্পশায়ারের বিপক্ষে নিজস্ব সর্বোচ্চ ২৭৬ রান তুলেন। ওভালে অনুষ্ঠিত ঐ খেলায় জ্যাক হবসের সাথে দ্বিতীয় উইকেট জুটিতে ৩৭১ রান সংগ্রহ করেন যা অদ্যাবধি সারের রেকর্ড হিসেবে টিকে রয়েছে।
খেলোয়াড়ী জীবনের শুরুতে ১৯০৫ সালে হেইসের বোলিং বেশ কার্যকরী ছিল। ঐ বছর ৭৬ উইকেট ও ১৯১২ সালে ৬০ উইকেট পেলেও অন্যান্য মৌসুমে খুব কমই উইকেট পেয়েছেন এবং রানও খরচ করেছেন বেশী। স্লিপ ফিল্ডার হিসেবে ছয় শতাধিক ক্যাচ তালুবন্দী করেছেন।
হেইসের টেস্ট খেলোয়াড়ী জীবন সমৃদ্ধ ছিল না। ১৯০৫-০৬ মৌসুমে পেলহাম ওয়ার্নারের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। সিরিজের ৩ টেস্টে অংশগ্রহণ করেছিলেন। ঐ সিরিজটি প্রথমবারের মতো দক্ষিণ আফ্রিকা জয়লাভ করে। তিনি মাত্র ৬৯ রান তুলেছিলেন। ব্যক্তিগত সর্বোচ্চ ৩৫ রান করেন। এছাড়াও ১৯০৭-০৮ মৌসুমে অস্ট্রেলিয়া সফরে যান। কিন্তু দূর্বল ক্রীড়াশৈলীর কারণে কোন টেস্টেই তাঁকে খেলানো হয়নি।
নিজদেশে সফরকারী অস্ট্রেলিয়ার বিপক্ষে এক টেস্টে অংশগ্রহণ করেন। খেলায় তাঁর দল জয়লাভ করলেও দুই ইনিংসে তিনি মাত্র ১৩ রান তুলতে পেরেছিলেন। অবশেষে ১৯১২ সালের ত্রি-দেশীয় প্রতিযোগিতায় দক্ষিণ আফ্রিকার বিপক্ষে একটি খেলায় অংশ নেয়ার সুযোগ পান। তবে তিনি মাত্র চার রান সংগ্রহ করেছিলেন।
প্রথম বিশ্বযুদ্ধ অংশগ্রহণ করেন আর্নি হেইস। যুদ্ধকালীন কর্মকাণ্ডে বর্ণাঢ্যময় অবদানের স্বীকৃতিস্বরূপ তাঁকে এমবিই পদবীতে ভূষিত করা হয়।
১৯১৯ সালে শৌখিন খেলোয়াড় হিসেবে সারে দলের পক্ষে খেলেন। কিন্তু এক মৌসুম পরই এ দায়িত্ব থেকে অব্যাহতি নেন। ডানহাতের আঙ্গুলগুলো অস্বাভাবিক ছিল। ফলশ্রুতিতে ব্যাট ধরতে তাঁকে বেশ অস্বস্তিকর অবস্থায় পড়তে হতো। তাস্বত্ত্বেও টম রিচার্ডসন ও উইলিয়াম লকউডের ন্যায় পেস বোলারদের ক্যাচ তালুবন্দী করার জন্য স্লিপ অঞ্চলে অবস্থান করতেন। এরপর লিচেস্টারশায়ারে চলে যান। সেখানে তিনি কোচের দায়িত্ব পালনের পাশাপাশি দ্বিতীয় একাদশের দলনেতার ভূমিকায় অবতীর্ণ হন।
সুন্দর ক্রীড়ানৈপুণ্য অব্যাহত রাখার স্বীকৃতিস্বরূপ ১৯২৬ সালে ৪৯ বছর বয়সেও প্রথম একাদশের পক্ষে পাঁচটি খেলায় অংশ নিয়েছেন। তন্মধ্যে নটিংহ্যামশায়ারের বিপক্ষে প্রথম খেলায় ৯৯ রান তুলেছিলেন ও কাউন্টি দলের পক্ষে ব্যাটিং গড়ে শীর্ষস্থান অধিকার করেছিলেন।
খেলা থেকে অবসর নেয়ার পর সারে এলাকায় কোচের দায়িত্ব পালন করেছেন। ১৯৩৩ সালে আমৃত্যু মদের পানশালা পরিচালনায় অগ্রসর হন। পশ্চিম নরউডে প্যাক্সটন আর্মস খোলেন ও ২০ বছরের জন্যে ভূমির মালিক ছিলেন। ২ ডিসেম্বর, ১৯৫৩ তারিখে ৭৭ বছর বয়সে লন্ডনের পশ্চিম ডালউইচ এলাকায় তাঁর দেহাবসান ঘটে।
বেলম্যান সমীকরণ
বেলম্যান ইকুয়েশনঃ 
বেলম্যান ইকুয়েশন, যার নাম হয়েছে এর আবিষ্কর্তা রিচারড বেলম্যানের নামে, আর যা কিনা একটি গতিশীল প্রোগ্রামিং সমীকরণ হিসেবেও পরিচিত, ডাইনামিক প্রোগ্রামিঙের গাণিতিক স্থিতিশীলতার পরিপূরক হতে এটি একটি প্রয়োজনীয় অবস্থা। প্রারম্ভিক নির্বাচনের সময়ের ক্ষেত্রে কোনও নির্দিষ্ট অবস্থায় কোনও ডিসিশন প্রব্লেমের মান নির্দেশ করে এটি, এবং অবশিষ্ট প্রারম্ভিক নির্বাচন থেকে মান নির্দেশ করে। এটি ডাইনামিক অপ্টিমাইজেসন প্রব্লেমকে অপেক্ষাকৃত সহজতর সমস্যায় বিভক্ত করে, যেমনটি বেলম্যানের অপ্টিমালিটি প্রিন্সিপাল নির্দেশ করে থাকে।
বেলম্যান ইকুয়েশন প্রথম ব্যাবহার করা হয় প্রকৌশলের ‘’নিয়ন্ত্রণ তত্ত্ব’’ ও ফলিত গনিতের কিছু অংশে, যা পরবর্তীতে অর্থনীতির কিছু তত্ত্বেও গুরুত্বপূর্ণ উপকরণ হিসেবে গৃহীত হয়, যদিও ডাইনামিক প্রোগ্রামিঙের মূল তত্ত্ব মূলত জন ভন নিউম্যান ও অস্কার মরগানস্টেইনের ‘’থিওরি অফ গেমস এন্ড ইকনমিক বিহেভিয়ার’’ ও আব্রাহাম ওয়াল্ডের ‘’সিকোয়েন্সিয়াল এনালাইসিসের’’ মুখপাত্র হিসেবেই প্রতীয়মান হয়ে থাকে।
তালজাঙ্গা জমিদার বাড়ি
তালজাঙ্গা জমিদার বাড়ি বাংলাদেশের ঢাকা বিভাগের কিশোরগঞ্জ জেলার অন্তর্ভুক্ত তাড়াইল উপজেলার এক ঐতিহাসিক জমিদার বাড়ি।
তালজাঙ্গা জমিদার বাড়িটি প্রায় একশত বৎসর আগে জমিদার বাড়ি হিসেবে প্রতিষ্ঠিত হয়। জমিদার বাড়িটির প্রতিষ্ঠাতা ছিলেন জমিদার রাজ চন্দ্র রায়। যিনি ছিলেন শিক্ষিত জমিদার, তখনকার সময়ের এম.এ.বি.এল ডিগ্রীপ্রাপ্ত উকিল ছিলেন। তিনি ১৯১৪ সালে জমিদারি প্রতিষ্ঠা করার পর প্রায় ৩৩ বছর পর্যন্ত অর্থাৎ ১৯৪৭ সাল পর্যন্ত জমিদারি করেন। তার জমিদারি শেষ হয় তার মৃত্যুর মধ্য দিয়ে। তারপর এই জমিদার বাড়ির জমিদার হন তার ছেলে মহিম চন্দ্র রায়। মহিম চন্দ্র রায়ও বাবার মত ছিলেন শিক্ষিত এবং এম.এ.বি.এল ডিগ্রীপ্রাপ্ত একজন উকিল। তিনি কলকাতা থেকে ডিগ্রী নেওয়ার পর ময়মনসিংহ জজ কোর্টে আইন ব্যবসা শুরু করেন এবং সেখানকার সভাপতিও ছিলেন। জমিদার মহিম চন্দ্র রায় বাবার স্মৃতিস্বরূপ একটি হাই স্কুল নির্মাণ করেন। তাই স্কুলটির নাম দেন আর.সি.রায় হাই স্কুল। যা বর্তমানে স্বনামধন্য স্কুল হিসেবে পরিচিত। স্কুলটি জমিদার বাড়ির পাশেই অবস্থিত। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদরারিরও সমাপ্তি ঘটে। জমিদার রাজ চন্দ্র রায়ের নাতি বা জমিদার মহেন্দ্র রায়ের ছেলে নৃপেন্দ্র চন্দ্র ও তার ৭ ভাই মিলে ভারতের কলকাতায় চলে যান এবং সেখানে স্থায়ীভাবে বসবাস শুরু করেন। এখনো এই জমিদার বাড়ির বংশধররা কলকাতায় আছেন। তারা সুযোগ পেলেই তাদের পূর্ব পুরুষের ভিটায় বেড়াতে আসেন।
অবহেলা ও রক্ষণাবেক্ষণের অভাবে বর্তমানে জমিদার বাড়িটির প্রাসাদগুলো প্রায় ধ্বংসের মুখে। প্রাসাদের কয়েক জায়গার নকশা ও দেয়াল ভেঙ্গে গিয়েছে। পুরো বাড়িটিতে লতাপাতায় জরাজীর্ণ হয়ে রয়েছে।
ঢাকা থেকে বাস পথে কিশোরগঞ্জ জেলায় এসে সেখান থেকে সি.এন.জি বা অটোরিকশা করে তাড়াইল উপজেলার তালজাঙ্গা ইউনিয়নের তালজাঙ্গা বাজারে যেতে হবে। বাজারের পাশেই এই জমিদার বাড়িটি অবস্থিত।
ইসলাম কালা
ইসলাম কালা (ফার্সি/পশতু: اسلام قلعه, এছাড়াও ডাকা হয়ে থাকে "এসলাম কালেহ"), কাফির কালা নামেও পরিচিত, আফগানিস্তানের পশ্চিমাঞ্চলীয় হেরাত প্রদেশের একটি সীমান্ত শহর, যেটি ইরানের সীমানার কাছাকাছি অবস্থান করছে। এটি পাশ্ববর্তী টায়াবাদ, ইরান থেকে প্রবেশের জন্য একটি সরকারী বন্দর।
ইসলাম কালা শহরটি হেরাত প্রদেশের কোহশান জেলার একটি অংশ এবং ইসলাম কালা-হেরাত মহাসড়ক এর মাধ্যমে হেরাতের শহরটির সাথে সংযুক্ত হয়েছে। আফগানিস্তান এবং ইরানের মধ্যেকার বাণিজ্যগত সম্পর্ক মূলত এই শহরের মধ্য দিয়ে করা হয়।
বছরে জুলাই মাসে সবথেকে গরম পড়ে থাকে যেখানে গড় তাপমাত্রা ২৯.৫ সেলসিয়াস এবং জানুয়ারী মাসে সবথেকে শীত পড়ে থাকে যেখানে গড় তাপমাত্রা ৫.৫ সেলসিয়াস।
নটিংহাম বিশ্ববিদ্যালয়
নটিংহাম বিশ্ববিদ্যালয় (ইংরেজি: University of Nottingham) হল যুক্তরাজ্যের নটিংহামে অবস্থিত একটি সরকারি গবেষণা বিশ্ববিদ্যালয়। এটি ১৮৮১ সালে নটিংহাম বিশ্ববিদ্যালয় কলেজ নামে প্রতিষ্ঠিত হয়েছিল, পরে ১৯৪৮ সালে রাজকীয় চার্টারের মাধ্যমে বিশ্ববিদ্যালয়ে উত্তীর্ণ করা হয়।
নটিংহামের প্রধান ক্যাম্পাস (বিশ্ববিদ্যালয় পার্ক) ও টিচিং হাসপাতাল (কুইন্স মেডিক্যাল সেন্টার) নটিংহাম শহরের বহির্ভাগে অবস্থিত। নটিংহামশায়ার ও ডার্বিশায়ারে এর অসংখ্য ছোট ক্যাম্পাস ও সাইট রয়েছে। যুক্তরাজ্যের বাইরে মালয়েশিয়ার সেমেনিয়াহ ও চীনের নিংবোতে এই বিশ্ববিদ্যালয়ের ক্যাম্পাস রয়েছে। নটিংহামে পাঁচটি অনুষদ রয়েছে, যার মধ্যে পঞ্চাশের অধিক বিদ্যালয়, বিভাগ, ইনস্টিটিউট ও গবেষণা কেন্দ্র রয়েছে। নটিংহামে ৪৫,৫০০ শিক্ষার্থী, ৭,০০০ কর্মী, এবং ২০১৬-১৭ শিক্ষাবর্ষে বিশ্ববিদ্যালয়ের আয় হয় £৬৩৭. ৬ মিলিয়ন, যার মধ্যে £১২৩.৭ মিলিয়ন গবেষণা খাতে ব্যয় হয়।
২০১৭ সালে হাই ফাইলার্স জরিপে বলা হয় নটিংহাম ২০১৬-১৭ সালের মধ্যে যুক্তরাজ্যের শীর্ষ নিয়োগপ্রদানকারীদের সপ্তম পছন্দের বিশ্ববিদ্যালয়। বিভিন্ন প্রতিষ্ঠানের প্রধান নির্বাহী কর্মকর্তা যারা নটিংহামে পড়াশুনা করেছেন তাদের সংখ্যার দিক থেকে ২০১২ সালে ফরচুন গ্লোবাল ৫০০ তালিকায় বিশ্ববিদ্যালয়টি ১৩তম স্থান অধিকার করে। ২০১২ সালের গ্রীষ্মকালীন অলিম্পিকে ব্রিটিশ পদক বিজয়ীদের সারণীতে বিশ্ববিদ্যালয়টি অক্সফোর্ডের সাথে যৌথভাবে দ্বিতীয় স্থান অধিকার করে। ২০১৫ সালে একটি প্রাইভেট প্রতিবেদন অনুসারে নটিংহাম ছিল ইউরোপের ৯ম উদ্যোক্তা তৈরিকারী প্রতিষ্ঠান। ২০১১ ও ২০১৪ সালে গ্রিনমেট্রিক ওয়ার্ল্ড ইউনিভার্সিটি র‍্যাঙ্কিংয়ে এই বিশ্ববিদ্যালয়ের পার্কটি বিশ্বের সবচেয়ে টেকসই ক্যাম্পাস বলে বিবেচিত হয়। এই প্রতিষ্ঠানের প্রাক্তন শিক্ষার্থীরা বেশ কিছু গৌরবান্বিত সম্মাননা লাভ করেছেন, যার মধ্যে উল্লেখযোগ্য হল ৩টি নোবেল পুরস্কার, ১টি টার্নার পুরস্কার ও ১টি গ্যাবর পদক ও পুরস্কার।
বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিস, ভার্গো কনসর্টিয়াম, ইউরোপিয়ান ইউনিভার্সিটি অ্যাসোসিয়েশন, রাসেল গ্রুপ, ইউনিভার্সিটিস ইউকে, ইউনিভার্সিটাস টোয়েন্টিওয়ানের সদস্য এবং সাটন ট্রাস্ট সামার স্কুল প্রোগ্রামের অংশগ্রহণকারী ও সাটন থার্টির সদস্য।
রেনেসাঁ স্থাপত্য
১৪ থেকে ১৭ শতক সময়কালের ইউরোপিয় স্থাপত্যকে রেনেসাঁ স্থাপত্য বলা হয়, যা প্রাচীন গ্রিক ও রোমান সভ্যতা এবং তার বস্তুবাদী সংস্কৃতির বিভিন্ন অনুষঙ্গের চেতনাগত পুনরুদ্ধার ও বিকাশকে নির্দেশ করে। স্টাইলের দিক থেকে গথিক স্থাপত্যকে অনুসরণ করে, রেনেসাঁ স্থাপত্য পরিণতি পায় ব্যারক স্থাপত্যে। ফ্লোরেন্সে উদ্ভব লাভ করে তা ধীরে ধীরে ইতালির অন্যান্য শহরেও ছড়িয়ে পড়ে, যার পেছনের কারিগরদের একজন হলেন ফিলিপ্পো ব্রুনেলেস্কি। এর প্রভাব পরবর্তীতে বিভিন্ন সময়ে বিভিন্ন মাত্রায় বিস্তার লাভ করে ফ্রান্স, জার্মানি, ইংল্যান্ড, রাশিয়াসহ ইউরোপের অন্যান্য অনেক স্থানে।
রেনেসাঁ স্টাইল মূলত গুরুত্বারোপ করে বিভিন্ন অংশের প্রতিসমতা, অনুপাত, জ্যামিতিক ও নিয়মিত আকারের ওপর; যার নমুনা আমরা দেখি বিভিন্ন প্রাচীন স্থাপত্যে - বিশেষ করে প্রাচীন রোমান স্থাপত্যে। রেনেসাঁ স্থাপত্যের গুরুত্বপূর্ণ বৈশিষ্ট্য - যেমন স্তম্ভ, পিলাস্টার, আর্চ, গম্বুজ, নিশে ও অ্যাডেকুল এর ব্যবহার - মধ্যযুগের জটিল ও অনিয়মিত আকারের স্থাপত্যকে বাতিল করেছে।
রেনেসাঁ শব্দটি এসেছে ""la rinascita"" থেকে, যার অর্থ পুনরুৎপত্তি। এর প্রথম ব্যবহার দেখা যায় জর্জিও ভাসারি এর লেখা "Vite de' più eccellenti architetti, pittori, et scultori Italiani" বইয়ে। যদিও রেনেসাঁ শব্দটি প্রথম ব্যবহার করেন ফরাসি ইতিহাসবিদ জুল মিশেল, এর একটি বিস্তারিত ব্যাখ্যা প্রদান করেন সুইস ইতিহাসবিদ জ্যাকব বার্কহার্ড।
রোম সিনেট
রোমান কনসাল, রোমান প্রজাতন্ত্রের সর্বোচ্চ নির্বাচিত রাজনৈতিক প্রতিষ্ঠান (৫০৯ থেকে ২৭ খ্রীস্টপূর্বাব্দ) এবং প্রাচীন রোমানরা কনসালকে সর্বোচ্চ স্তরের (জন অফিসের একটি উচ্চপদস্থ ক্রম) বলে মনে করতেন।
প্রতি বছর, রোমের নাগরিকরা এক বছরের মেয়াদে যৌথভাবে কাজ করার জন্য দুজন কনসাল নির্বাচিত করতেন। কনসালরা প্রতি মাসে পালাক্রমে নিয়ন্ত্রণ করতেন, এবং একজন কনসালের নিয়ন্ত্রণ রোমান, ইতালি, এবং প্রদেশের উপর প্রসারিত ছিল। তবে, সাম্রাজ্য (খ্রীষ্টপূর্ব ২৭ সনে) প্রতিষ্ঠার পর, কনসাল শুধুমাত্র রোমের প্রজাতন্ত্রের প্রতীকী প্রতিনিধিতে পরিনত হয় এবং সামান্য ক্ষমতা ও কর্তৃত্ব লাভ করে,সম্রাট সর্বোচ্চ ক্ষমতার অধিকারী হয়ে ওঠেন।
ইতিহাস
শেষ কিংবদন্তী ইট্রাসকান রাজা, রোমান রাজত্বের শেষের দিকের একজন নির্মম শাসক, তারকুইন দ্যা প্রাউডের বিতাড়নের পর রাষ্ট্রের বেশিরভাগ ক্ষমতা ও কর্তৃত্বই আনুষ্ঠানিকভাবে নতুন প্রতিষ্ঠিত কনসাল পদের উপর দেওয়া হয়েছিল। নেতৃত্বের এই পরিবর্তন আসে যখন রাজার পুত্র, সেক্সটাস তারকুইনিয়াস সম্ভ্রান্ত রোমান পরিবারের স্ত্রী ও মেয়েকে ধর্ষণ করে। লুসিয়াস জুনিয়াস ব্রুটাসের নেতৃত্বাধীন রোমান সম্ভ্রান্তদের একটি দল এবং রোমান সেনাবাহিনী ৫০৯ খ্রীস্টপূর্বাব্দে রোম থেকে তারকুইনিয়াস ও তার পরিবারকে বহিষ্কার করে। মূলত, কলসালরা প্রধান সেনাধ্যক্ষ হিসাবে তাদের দায়িত্ব পালন করেন বলে তাদের প্রেটরস ("নেতা") বলা হয়ে থাকে। কমপক্ষে ৩০০ খ্রীস্টপূর্বাব্দ থেকে কনসাল উপাধিটি ব্যবহার করা হচ্ছে। প্রাচীন লেখকরা কনসাল শব্দটি নিয়েছেন ল্যাটিন ক্রিয়াপদ কনসুলেটর থেকে, যার অর্থ "পরামর্শ নেওয়া", কিন্তু এটি সম্ভবত পরবর্তীকালে যোগ হয়েছে, [2] যা সম্ভবত এসেছে কন এবং সাল থেকে, "একসাথে" বা con এবং sell/seld থেকে, যার অর্থ "একসঙ্গে বসা" বা "পরবর্তী"। গ্রিক ভাষায়, উপাধিটি এসেছে στρατηγὸς ὕπατος,
strategos hypatos ("সর্বোচ্চ সর্বাধিনায়ক") থেকে, এবং পরে শুধুমাত্র ὕπατος হিসাবে।
রোমানদের মতানুসারে খ্রীষ্টপূর্ব ৫০৯ সন থেকে 
ঐতিহ্যপূর্ণ প্রজাতান্ত্রিক প্রতিষ্ঠান রুপে কনসালের উদ্ভব হয়েছিল, কিন্তু খ্রীষ্টপূর্ব পঞ্চম শতাব্দী পর্যন্ত এর উত্তরাধিকার বজায় ছিল না। খ্রীষ্টপূর্ব ৪৪০ নাগাদ প্রতিষ্ঠানটি কনসালার ট্রিবিউনের প্রতিষ্ঠার সাথে প্রায়ই পরিবর্তিত হয়, যখনই রাষ্ট্রের সামরিক প্রয়োজন বেড়ে যেত, তখনই নির্বাচন করে একধিক কনসাল নিযুক্ত করা হত। খ্রীস্টপূর্ব ৩৬৭/৬৬ সালে বিলুপ্ত হওয়ার আগে পর্যন্ত এর স্থানটি নিদিষ্ট ছিল।
বাংলাদেশের দূতাবাস, ওয়াশিংটন, ডি.সি.
ওয়াশিংটন, ডি.সি.-তে অবস্থিত বাংলাদেশের দূতাবাস হচ্ছে গণপ্রজাতন্ত্রী বাংলাদেশের একটি কূটনৈতিক মিশন যা যুক্তরাষ্ট্রে অবস্থিত। এটি ক্লেভারল্যান্ড পার্কের পার্শ্ববর্তী ৩৫১০ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে অবস্থিত।
এই দূতাবাসতটি নিউ ইয়র্ক সিটি, এবং লস অ্যাঞ্জেলেসের কনস্যুলেট-জেনারেলকেও পরিচালনা করে থাকে।
এখানকার রাষ্ট্রদূত হচ্ছেন মোহাম্মদ জিয়াউদ্দিন
ওয়াশিংটন, ডি.সি.-তে বাংলাদেশের প্রথম অস্থায়ী দূতাবাস কানেক্টিকাট এভিনিউয়ে অবস্থিত ছিল।
মার্চ ১৯৭৩-এ ওয়াশিংটন, ডি.সি.-তে সর্বপ্রথম দূতাবাস খোলার লক্ষে ১৭৩২ ম্যাসাচুসেটস এভিনিউ উত্তরপশ্চিমে বাংলাদেশ একটি ভবন ক্রয় করে। ঐস্থানে দূতাবাস খোলায় কিছু স্থানীয় বাসিন্দা এর করে। এই মন্ত্রণালয় গৃহকে সরকারি দফতরখানায় রূপান্তরিত করতে আবেদন করা হয়, এবং কলম্বিয়া জেলার আঞ্চলিক আবেদন বোর্ড এই অনুরোধপত্রকে প্রত্যাখ্যান করার সিদ্ধান্ত নেয়। এই প্রত্যাখ্যানপত্রের সাথে বাংলাদেশ দূতাবাস অসম্মতি প্রকাশ করে বিবৃতি দেয় যে, এই ভবনটি পরিকল্পিত সরকারি দফতরখানা এলাকায় অবস্থিত। বাংলাদেশ এই ভবনটিকে চিলি প্রজাতন্ত্রের কাছে বিক্রি করে দেয়, যা দেশটি তার দূতাবাস হিসেবে ভবনটিকে কাজে লাগাতে সক্ষম হয়।
২২০১ উয়িসকনসিন এভিনিউ উত্তরপশ্চিমে সফলভাবে বাংলাদেশের দূতাবাস প্রতিষ্ঠার পর দূতাবাসের নির্মাণকার‍্য শেষ হয়।
২০০০ সালে, বাংলাদেশের দূতাবাসকে ৩৫১০ ইন্টারন্যাশনাল ড্রাইভ উত্তরপশ্চিমে সরানো হয়। এই স্থাপনাটি স্মিথগ্রুপ প্রকৌশল প্রতিষ্ঠানের স্থপতি এডওয়ার্ড গার্সিয়া কর্তৃক ডিজাইন করা হয়েছিল।
এই স্থপতি ভবনটিকে গঙ্গা নদীর বদ্বীপ সদৃশ করে ডিজাইন করেন। ডানাকৃতির ছাঁদ প্রস্ফুটিত পদ্মকে, এবং প্রবেশদ্বারে সবুজ পাথরসমূহ বহমান নদনদীকে নির্দেশ করছে।
নাথসাহিত্য
নাথপন্থী সাধকেরা একটা বিশেষ ধর্মকর্মের সঙ্গে যুক্ত। যোগসাধনাই সেই ধর্মের মূল প্রেরণা। এজন্য নাথপন্থী সাধকদের যোগী বলা হয়। নাথধর্মের সঙ্গে চর্যাপদের সহজপন্থী ধর্মমতের হয়তো কিছু প্রভেদ আছে,কিন্তু মিলটি সেই পরিমাণে কম নয়। এ সম্পর্কে মণীন্দ্রমোহন বসুর মন্তব্য,
"প্রকৃতপক্ষে এই সকল ধর্মমত একই উৎস হইতে উৎপন্ন হইয়া বিভিন্ন ভাবধারায় পরিপুষ্টি লাভ করিয়া বিশিষ্টতাসম্পন্ন হইয়াছে। নাথ অর্থে "সদগুরুনাথ" এবং গুরু বুঝাইতে এই শব্দটি চর্য্যাতেও ব্যবহৃত হইয়াছে,যথা "ভক্তি ন পুচ্ছসি নাহ" এই গুরুপরম্পরায় প্রচারিত বিশিষ্ট মতবাদই নাথ-ধর্মেরও বিশেষত্ব। চর্যাতেও ধর্মার্থে গুরুকেই অণুসরণ করিতে নির্দেশ দেওয়া হইয়াছে। তাহা হইলে এই দুই মতবাদের বিভিন্নতা কোথায়?"
দশম শতাব্দীতে সারা ভারতই নাথপন্থীদের বিচরণক্ষেত্র ছিলো। হাজার বছরের বাংলাদেশের ইতিহাসেও নাথপন্থী যোগীদের সাধনভজনের কাহিনী শ্রুতিবদ্ধ হয়েছে। এদেশের ছড়াপাঁচালী, লোকগীতি ও কিছু কিছু আখ্যানকাব্যে নাথপন্থী যোগীদের ধর্মকর্ম ও আচার-আচরণের অনেক চিত্তাকর্ষক কাহিনীকে রূপদান করা হয়েছে। জনচিত্ত আকর্ষণকারী ময়নামতী ও গোপীচন্দ্রের গান এবং গোরক্ষবিজয়-কাহিনী এই নাথসাহিত্যের অন্তর্ভুক্ত। এই সব কাহিনী দশম-দ্বাদশ শতাব্দীতে রচিত হলেও পরবর্তীকালে একই বিষয়ের ভিত্তিমূলে উৎপন্ন অনেক ছড়াগান উত্তরবঙ্গের কৃষকদের মুখে মুখে প্রচলিত হয়। কাজেই এসব ছড়ায় প্রাচীন ভাষাবৈশিষ্ট্যের পরিচয় নেই।
প্রাচীন বাংলা সাহিত্যের নিদর্শন বৌদ্ধগান ও দোহার ভাষারূপের পরিচয় মেলে নাথসাহিত্যে। উভয় ধারার সাহিত্যেই বৌদ্ধ সিদ্ধাচার্যগণের উল্লেখ রয়েছে। এইসব সিদ্ধপুরুষ হচ্ছেন মীননাথ বা মৎস্যেন্দ্রনাথ, জলান্ধরীপাদ বা হাড়িপা, গোরক্ষনাথ বা গোরখনাথ এবং কানুপা বা কাহ্নপাদ। এঁদের সময় ও স্থানিক অবস্থান সম্পর্কে পণ্ডিতগণ একমত নন।
সমাপিকা দেবনাথ
সমাপিকা দেবনাথ হলেন একজন ভারতীয় চলচ্চিত্র এবং টেলিভিশন অভিনেত্রী এবং মডেল। তিনি প্রধানত বাংলা ও হিন্দি চলচ্চিত্রে অভিনয় করেন। ২০০৭ সালে বাংলা চলচ্চিত্র কালের মাধ্যমে তিনি অভিনয় জগতে পদার্পণ করেন।